
	Comisia pentru buget, finanţe şi bănci
	
	Bucureşti,      26.02.2008  

Nr. 22/698


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea art.4 din Legea nr.114/2007 privind sprijinul acordat de către statul român Schitului românesc „Prodromu”, de la Muntele Athos, Grecia, cu care comisia noastră a fost sesizată în fond cu adresa Biroului Permanent nr.PL.x. 897 din 17 decembrie  2007.
	PREŞEDINTE,

Aurel Gubandru

	Bucureşti,    26.02.2008

RAPORT

asupra propunerii legislative pentru modificarea art.4 din Legea nr.114/2007

 privind sprijinul acordat de către statul român Schitului românesc

 „Prodromu”, de la Muntele Athos, Grecia
Cu adresa nr.PL.x 897 din 17 decembrie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea art.4 din Legea nr.114/2007  privind sprijinul acordat de către statul român Schitului românesc „Prodromu”,  de la Muntele Athos, Grecia. 

La întocmirea raportului s-a avut în vedere avizul favorabil al Consiliului Legislativ, transmis cu adresa nr.1230/18.09.2007, avizul favorabil al Comisiei juridice, de disciplină şi imunităţi, avizul favorabil al Comisiei pentru drepturile omului, culte şi problemele minorităţilor naţionale, cu un amendament prezentat în anexă,  precum şi punctul de vedere negativ al Guvernului.
Prezenta propunere legislativă are ca obiect de reglementare modificarea art.4 din Legea nr.114/2007 privind sprijinul acordat de către statul român Schitului românesc „Prodromu”,  de la Muntele Athos, Grecia, în sensul detalierii activităţilor care pot fi susţinute financiar din suma alocată de statul român. 

Se doreşte instituirea unui cadru legal, prin care statul român să poată aloca anual, un suport financiar permanent şi sigur Schitului românesc Prodromu, care să justifice existenţa sa în centrul duhovnicesc al Sfintei Ortodoxii- Muntele Athos. 

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 53 şi 54 din Regulamentul Camerei Deputaţilor Domnul Stirbu Mircea, Secretar de Stat la Ministerul Culturii şi Cultelor.

La lucrările comisiei au participat 26 deputaţi, din totalul de 28 membri ai comisiei.

Raportul comisiei a fost adoptat cu majoritate de voturi.

Propunerea legislativă  a fost respinsă de Senat în şedinţa din data de 12 decembrie 2007, în calitate de primă Cameră sesizată.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
În urma dezbaterii propunerii legislative pentru modificarea art.4 din Legea nr.114/2007  privind sprijinul acordat de către statul român Schitului românesc „Prodromu”,  de la Muntele Athos, Grecia, în şedinţa din data de  26 februarie 2008, comisia propune plenului dezbaterea şi adoptarea propunerii legislative cu următoarele amendamente prezentate în anexă.
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:

Ghiorghiu Luminiţa

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text propunere legislativă
	Text propus de comisie

 
	Motivarea amendamentelor propuse

	1
	LEGE
Pentru modificarea art.4 din Legea nr.114/2007 privind sprijinul acordat de către statul  român Schitului românesc „Prodromu”, de la Muntele Athos, Grecia
	LEGE

pentru modificarea art.4 din Legea nr.114/2007 privind sprijinul financiar acordat de statul român Schitului românesc „Prodromu”, de la Muntele Athos, Grecia
	

	2
	Art.I. Articolului 4 din Legea nr.114/2007 privind sprijinul acordat de către statul  român Schitului românesc „Prodromu”, de la Muntele Athos, Grecia, publicată în Monitorul Oficial  al României, Partea I, nr.298 din 4 mai 2007, se modifică şi va avea următorul cuprins:
	Art.I. Articolul 4 din Legea nr.114/2007  privind sprijinul financiar acordat de statul  român Schitului românesc „Prodromu”, de la Muntele Athos, Grecia, publicată în Monitorul Oficial  al României, Partea I, nr.298 din 4 mai 2007, se modifică şi va avea următorul cuprins:
	

	3
	Art.4- Sumele alocate de la bugetul de stat sunt destinate acoperirii cheltuielilor de restaurare, reparare şi întreţinere a clădirilor care alcătuiesc ansamblul aşezământului monahal şi a celor 4 biserici, achiziţiei de utilaje, unelte, scule şi materiale necesare activităţilor de întreţinere şi producţie în regie propie, cheltuielilor curente privind primirea pelerinilor, precum şi realizării unor materialelor destinate pentru promovarea schitului.
	„Art.4- Sumele alocate de la bugetul de stat sunt destinate acoperirii cheltuielilor necesare:
a) restaurării, reparării, întreţinerii şi administrării clădirilor din incintă şi a  celor 4 biserici;

b)  achiziţiei de mijloace fixe pe baza listei de investiţii avizată conform dispoziţiilor legale în vigoare;

c) activităţilor de întreţinere şi producţie în regie proprie;

d) plăţii unor activităţi de manoperă şi prestări servicii;

e) susţinerii activităţilor existenţiale şi spirituale ale monahilor;

f) primirii şi cazării pelerinilor;

     g) realizării unor materiale destinate  promovării schitului.”
	Pentru o mai bună structurare şi clasificare a categoriilor de cheltuieli pe care destinatarul legii le poate efectua.

Totodată se  asigură şi posibilitatea folosirii efective a sumelor alocate, formularea actuală a textului legal limitând semnificativ categoriile de cheltuieli ce pot fi angajate.



	4
	Art.II. Legea nr.114/2007 privind sprijinul acordat de către statul  român Schitului românesc „Prodromu”, de la Muntele Athos, Grecia, publicată în Monitorul Oficial  al României, Partea I, nr.298 din 4 mai 2007, cu modificările aduse prin prezenta lege, va fi republicată.
	Art.II. Legea nr.114/2007 privind sprijinul financiar acordat de statul  român Schitului românesc „Prodromu”, de la Muntele Athos, Grecia, publicată în Monitorul Oficial  al României, Partea I, nr.298 din 4 mai 2007, cu modificările aduse prin prezenta lege, va fi republicată în Monitorul Oficial al României, Partea I.

